14-jarige vas na hy glo leerling met mes steek | Maroela Media
ŉ 14-jarige skoolseun is in hegtenis geneem nadat hy glo ŉ medeleerling met ŉ mes gesteek en gewond het by ŉ skool in Nancefield naby Lenasia, het die polisie in Gauteng gesê.
Konst. Sibusiso Chauke, woordvoerder van die polisie, het gesê die twee leerlinge het glo Maandag by die Zerowa Christian Academy in ŉ geveg betrokke geraak.
Die 14-jarige gr. 8-leerling het glo die 16-jarige slagoffer met ŉ klip gegooi. Die 16-jarige wou glo terugbaklei maar ŉ onderwyser het tussenbeide getree. Die 14-jarige kon egter daarin slaag om ŉ Okapi-mes uit te ruk en die ander leerling daarmee te steek.
Volgens Chauke het die 14-jarige hierna die mes oor ŉ heining gegooi. Onderwysers kon daarin slaag om die seun aan te keer en die mes te vind. Die seun is in hegtenis geneem en is aangekla van aanranding met die doel om ernstig te beseer.
Die verdagte is na ŉ plek van veiligheid geneem en sal na verwagting Dinsdag in die Protea-landdroshof verskyn.
Bokser sterf ná uitklophou
Aanranding? Ok dan…..
Wat maak ‘n 14jarige met ‘n mes? En wat maak hy met die mes by die skool? Barbaars.
Doodstraf !! As jy op so wyse ‘n lewe neem moet jy uit die samelewing verwyder word deur die doodstraf.